Сәғиҙә бөгөн еләккә барырға булды. Бесән мәшәҡәте менән үҙе бара алмағайны. Балалар алып ҡайтҡанды ғына эшкәртеп ҡуйғайны. Еләк хәҙер ныҡ беште инде ул, ҡаҡ ҡойор. Иптәшкә Гөлйөҙөмдө генә эйәртте. Гөлзифаһы үҫте инде, быйыл һигеҙенсегә бара бит, Алла бирһә. Өйгә лә күҙ-ҡолаҡ булыр, туғандарын да ҡарай белә. Фәһимде лә бер илатмай, әүрәтә. Баҙран төпкөлөнә барыр­ға булды.